
GEITA

NYARAKA ZA ZABUNI YA HUDUMA YA UWAKALA WA KUKUSANYA MAPATO YA HALMASHAURI YA WILAYA

YA GEITA KWA KIPINDI CHA JULY 01 2008 HADI JUNE 30, 2009
YALIYOMO

1. Tangazo la Zabuni

2. Maelekezo kwa Wazabuni

3. Taarifa binafsi za Wazabuni ( Tenderer Profile )

4. Masharti ya jumla ya Mkataba

5. Masharti maalum ya Mkataba

6. Orodha ya Viwango vya ada/ushuru

7. Fomu ya Dhamana ya Zabuni (Tender Security form)

8. Rasimu ya Mkataba (Mkataba)

9. Fomu ya kiapo cha kutojihusisha na rushwa.

RASIMU YA MASHARTI YA JUMLA YA MKATABA

1.0. Tafsiri

1.1.
Katika Mkataba huu, maneno yafuatayo yatatafsiriwa kama    inavyooneshwa:-


(a) 
“Mkataba”
Maana yake ni makubaliano kati ya Halmashauri ya 

Wilaya na Wakala kama ilivyorekodiwa kwenye fomu ya Mkataba iliyosainiwa na pande zote ikiwa ni pamoja na viambatanisho vyote vya Mkataba na Nyaraka nyinginezo za Mkataba huo.

(b)
“Bei ya 
Ina maana ya fedha inayolipwa kwa Halmashauri na 

Mkataba
Wakala chini ya Mkataba huu kutokana na utekelezaji kamili wa majukumu yake chini ya mkataba huu.

(c)
“Huduma”
Maana yake ni huduma za ukusanyaji wa mapato ya 

Halmashauri pamoja na huduma nyinginezo zitakazojitokeza kama vile utoaji wa mafunzo ya kitaalamu, msaada wa kitaalamu pamoja na majukumu mengineyo chini ya Mkataba huu.

(d)
“Wakala”
Ina maana ya mtu, kikundi kilichosajiliwa chini ya 

Sheria yoyote, taasisi au Kampuni iliyopewa kazi ya

kukusanya mapato ya Halmashauri katika chanzo au vyanzo vya mapato.

     (e)
“Siku”

Maana yake ni siku/tarehe katika kalenda.

(f)    “MAJUM” 
maana yake masharti ya jumla ya mkataba.

    (g)
“MAMM”
 ina maana ya masharti maalumu ya mkataba.

   (h)    Maeneo ya Halmashauri  Ina maana ya maeneo yote yaliyo chini     

          ya Halmashauri ya Wilaya ya Geita

2.0. Matumizi.

2.1 Masharti ya jumla yatatumika kwa namna ambayo hayataathiriwa   

kwa namna yoyote ile na sehemu nyingine za Mkataba huu.

3.0
Matumizi ya Taarifa na Nyaraka za Zabuni; ukaguzi.

3.1
Wakala kwa muda wote wa Mkataba huu, bila ya kibali cha Maandishi

kutoka kwa Halmashauri hataruhusiwa kutoa nyaraka za zabuni, habari yoyote kuhusu Mkataba au kipengele chochote cha Mkataba, taarifa yoyote kuhusu utekelezaji wa Mkataba huu, mipango au habari yoyote iliyotolewa na au kwa niaba ya Halmashauri kuhusiana na Mkataba kwa mtu yeyote isipokuwa kwa mtumishi wake anayehusika na utekelezaji wa mkataba.  Kutoa habari au nyaraka kwa mtumishi kutafanywa kwa siri.

3.2 Wakala, bila ya kibali cha maandishi kutoka kwa Halmashauri hataruhusiwa kutumia nyaraka au taarifa iliyomo kwenye kipengele cha 3.1. cha Mkataba huu isipokuwa tu kwa ajili ya utekelezaji wa Mkataba huu.

3.3 Nyaraka zote isipokuwa nakala ya Mkataba wenyewe, kama ilivyoelezwa kwenye kipengele cha 3.1 zitabaki kuwa mali za Halmashauri na zitatakiwa kurudishwa kwake pindi Wakala atakapomaliza kutekeleza Mkataba iwapo Mwajiri atahitaji.

3.4 Wakala atairuhusu Halmashauri kukagua hesabu zake pamoja na kumbukumbu zote zinazohusiana na utendaji wa Wakala pamoja na kufanyiwa ukaguzi na wakaguzi wa Hesabu walioteuliwa na Halmashauri iwapo itahitajika.

4.0 Dhamana ya Utekelezaji

4.1
Katika kipindi cha siku saba (7) tangu kupokea taarifa ya kuteuliwa Wakala mteule atawasilisha kwa Halmashauri dhamana ya utekelezaji katika kiwango kama kilivyoelekezwa kwenye masharti maalum.

4.2 Dhamana ya utekelezaji itatumika kufidia hasara itakayosababishwa na Wakala kutokana na kushindwa kwake kutekeleza au kukamilisha majukumu yake chini ya Mkataba huu.

4.3 Dhamana ya Mkataba itakuwa katika thamani ya fedha za Mkataba au katika fedha au thamani zinazoweza kubadilishwa kiurahisi katika fedha za Mkataba zinazokubalika na Halmashauri ikiwa katika moja ya sura zifuatazo:

(a).
Banki guarantee au barua ya mkopo isiyobadilishwa iliyotolewa na benki inayoheshimika iliyopo, Tanzania au nje ya nchi, inayokubalika na Halmashauri ikiwa katika sura iliyopo kwenye nyaraka za zabuni au katika sura nyingine inayokubalika kwa Halmashauri,

(b).
Fedha taslimu au hundi iliyothibitishwa

(c)
Hati ya nyumba au shamba iliyoambatana na taarifa ya  uthamini

4.4 Dhamana ya utekelezaji itamaliza kazi yake na kurejeshwa kwa Wakala baada ya siku thelathini tangu kukamilika kwa majukumu ya Wakala chini ya Mkataba isipokuwa kama itakavyoelekezwa vinginevyo katika masharti maalumu ya Mkataba.

5.0 Ukaguzi na Majaribio.

5.1 Halmashauri au Mwakilishi wake kwa muda wote wa mkataba atakuwa na haki ya kufanya ukaguzi au majaribio ya utendaji kazi wa Wakala au watumishi wake kama unaendana na kiwango kinachokubalika kwa Halmashauri bila ya kuongeza gharama kwa Halmashauri.  Masharti maalum ya Mkataba pamoja na sifa za kitaalamu vitaelekeza ukaguzi na majaribio ambayo Halmashauri itahitaji na mahali yatakapofanyika.  Halmashauri itatoa taarifa ya maandishi kwa wakati mwafaka kwa Wakala juu ya utambulisho wa Mwakilishi wake aliyepewa kazi hiyo.
5.2 Ukaguzi na majaribio vitafanywa sehemu yoyote aidha katika eneo la kazi au kwa Halmashauri au mtumishi wa Wakala iwapo ukaguzi na majaribio vitafanyika katika eneo la kazi, Wakala atatoa kila aina ya msaada pamoja na nyaraka zote zitakazohitajiwa na Wakaguzi.

5.3 Iwapo Halmashauri katika ukaguzi na majaribio itakayofanya itagundua udhaifu wa aina yoyote katika utendaji kazi,au watumishi inaweza kumkataa mtumishi huyo na Wakala atambadilisha mtumishi aliyekataliwa au atafanya marekebisho muhimu yanayotakiwa ili kulingana na ubora unaotakiwa na Halmashauri.

5.4 Hakuna kitu katika kipengele cha 4 cha masharti maalum kinachomuondolea Wakala wajibu wa kutekeleza ahadi, matazamio uhakikisho au kitu chochote anachotakiwa kufanya kwa mujibu wa Mkataba huu.

5.5 Halmashauri itakuwa na haki na uwezo baada ya kufanya ukaguzi kukataa uhalali wa nyaraka au kumbukumbu zozote au kumkataa mtumishi au mwakilishi wa Wakala na kumtaka Wakala kumuondoa mwakilishi au mtumishi huyo.

6.0 Huduma za Ziada/dharura.

5.1
Wakala pamoja na majukumu yake ya kawaida anaweza kutakiwa kutoa yoyote au zote kati ya huduma zifuatazo zikiwemo huduma za :


(a)
Kutekeleza au kusimamia utoaji wa matangazo katika eneo lake

la kazi.


(b)
Kufanya marekebisho ya viwango vya ada.


©
Kusimamia udhibiti wa ukwepaji wa kulipa ada au ushuru wa 

Halmashauri katika eneo lake.


(d)
Kufanya usafi katika eneo la kazi.

5.2 Gharama kutokana na utoaji wa huduma za ziada/dharura hazitaathiri fedha ambayo Wakala anawasilisha kwa Mwajiri.

6.0     Uhakikisho.

6.1
 Wakala atamhakikishia mwajiri kuwa kwa muda wote wa mkataba huu atatekeleza majukumu yake kwa kuzingatia sheria, maagizo ya Serikali na Mwajiri atakuwa mwadilifu na mwaminifu, pamoja na watumishi wake, hawatamuonea mtu yeyote katika kutekeleza mkataba huu na ataajiri watumishi wenye nidhamu inayotakiwa.
6.2 Mwajiri atamtaarifu kwa maandishi wakala kuhusu ukiukaji au malalamiko 

yoyote chini ya hakikisho hili.

6.3
Wakala pindi atakapopata taarifa katika muda aliopewa atafanya marekebisho kama aliyoelekezwa bila ya kuongeza gharama kwa mwajiri.
6.4 Iwapo Wakala, licha ya kupewa taarifa, atashindwa kufanya marekebisho katika muda aliopewa, mwajiri anaweza kuendelea kuchukua hatua kadri atakavyoona kuwa inafaa kwa gharama na hasara za Wakala.

7.0
Malipo.

7.1.
Wakala baada ya kupewa na kukubali kazi atalipa fedha yote ya mwezi kwa mkupuo mmoja kabla hajaanza kufanya kazi ya kukusanya mapato ya Halmashauri.
7.2 Fedha zote zilizokusanywa na Wakala katika mwezi husika zitawasilishwa kwa mwajiri kila tarehe 25 ambazo zitahesabika kuwa ni malipo kwa ajili ya mwezi unaofuata.

7.3 Malipo yote yatapokelewa na kutolewa stakabadhi na iwapo Wakala atashindwa kuwasilisha makusanyo yake aidha kwa mkupuo au kwa wakati uliopangwa itahesabiwa kuwa amevunja mkataba huu.

8.0
Viwango vya ada na ushuru.

8.1
Wakala atatoza ada na ushuru kwa kuzingatia viwango vilivyowekwa na   

         Sheria Ndogo za Halmashauri ya Wilaya   ya Geita za:-

(a) Ada na Ushuru za 2006

          (b)Ushuru wa Huduma za 2004
9.0
Mabadiliko.
9.1
Mwajiri wakati wowote kwa Maandishi, anaweza kutoa maagizo ya kufanyika mabadiliko kuhusu:

(a) Namna na mbinu za kukusanya ada na ushuru

(b) Viwango vya ada na ushuru

(c) Maeneo ya kukusanyia ada na ushuru

(d) Huduma zitakazotolewa na wakala.

9.2 Mabadiliko hayatasababisha kuongezeka gharama za usimamizi wa mkataba huu, marekebisho ya haki yatafanyika baada ya makubaliano.

10.0
Marekebisho ya Mkataba.
10.1
Hakuna marekebisho au mabadiliko ya masharti ya mkataba huu yatakayofanyika isipokuwa kwa maandishi yaliyosainiwa na pande zote.

11.0
Kukasimu.
11.1
Wakala hatakasimu sehemu ya au majukumu yake kwa mtu yeyote isipokuwa kwa kibali cha maandishi kutoka kwa mwajiri.

12.0
Fidia kwa Madhara.

12.0
Iwapo wakala atasababisha dhara au madhara kwa mwajiri kwa kushindwa kutekeleza majukumu yake chini ya mkataba huu na atashindwa kufanya marekebisho katika kipindi alichopewa, mwajiri atakuwa na haki bila ya kuathiri haki zake nyingine ya kumtoza wakala fidia ya asilimia 20% ya Makusanyo au mawasilisho kwa kosa la kwanza.  Iwapo wakala ataendelea kushindwa kutekeleza majukumu yake atatozwa asilimia 35% kwa kosa la pili na asilimia 50% kwa kosa la tatu na hapo mwajiri atafikiria kukatisha mkataba huu bila ya kulipa fidia.

12.1 Wakala anawajibika kuwasilisha malipo katika muda uliopangwa, ucheleweshaji wa malipo utathamanishwa katika asilimia za madhara kama ilivyofafanuliwa katika kifungu cha 12.1 cha Mkataba huu hapo juu. Hivyo basi dhara lolote ikwa ni pamoja na ucheleweshaji wa malipo litathaminiwa kama ilivyoelezwa katika kifungu cha 12.1.

13.0
Kukatisha mtakaba kutokana na makosa.

13.1
Mwajiri bila ya kuathiri haki zake nyingine, kwa taarifa ya maandishi ya kukatisha mkataba kutokana na makosa ya wakala, anaweza kukatisha mkataba wote au sehemu yake.

(a) Ikiwa wakala atashindwa kutekeleza majukumu yake chini ya mkataba huu licha ya kupewa taarifa au kutozwa fidia.

(b) Ikiwa Wakala kutokana na uchunguzi wa mwajiri, itabainika kuwa alijihusisha katika vitendo vya Rushwa au vitendo haramu wakati wa kushindania zabuni au wakati wa kutekeleza mkataba.

(c) Ikiwa atashindwa kutii agizo au maelekezo ya mwajiri.

Kwa mujibu wa aya hii

(i) “Vitendo vya Rushwa” maana yake ni kuahidi, kutoa, kupokea au kushawishi kitu chochote chenye thamani kwa ajili ya kuathiri maamuzi ya Afisa wa Umma wakati wa zabuni au kutekeleza mkataba.
(ii) “Vitendo Haramu” ina maana ya utoaji wa taarifa zisizo za kweli kwa nia ya kushawishi zoezi la zabuni au wakati wa kutekeleza mkataba au vitendo vyovyote vilivyo kinyume na sheria za nchi.

13.1 Ikiwa mwajiri atakatisha mkataba wote au sehemu yake ataweza kuweka wakala mwingine kwa masharti yale yale na wakala atakaewekwa ataendelea kutekeleza majukumu aliyobakiziwa wakala alieachishwa kama majukumu yatakuwepo.
14.0
Nguvu zilizo nje ya uwezo. (Force Majeure).

14.1 Wakala hatawajibika kwa kusitishwa uwakala au kutozwa fidia kutokana na madhara au mkataba kusitishwa kutokana na makosa ikiwa atachelewa au atashindwa kutekeleza majukumu yake chini ya mkataba huu ikiwa kuchelewa au kushindwa kutekeleza majukumu yake kumesababishwa na nguvu au sababu zilizo nje ya uwezo wa kibinadamu.

14.2 Kwa ajili ya kipengele hiki “Nguvu zilizo nje ya uwezo” ina maana ya tukio lililo juu ya uwezo udhibiti wa wakala na halihusiani na makosa au uzembe wake na pia halitabiriki. Matukio hayo ni pamoja na vitendo vya Halmashauri katika utekelezaji wa mamlaka yake, Mabadiliko ya sheria na sera, vita au mapinduzi, moto, mafuriko, majanga, vizuizi karantini, na vikwazo vya kimataifa.

14.3 Ikiwa hali ya nguvu zilizo nje ya uwezo itatokea Wakala atamjulisha mwajiri kuhusu hali hiyo na sababu zake.  Isipokuwa kama atakavyoelekezwa vinginevyo na mwajiri kwa maandishi wakala ataendelea kutekeleza majukumu yake chini ya mkataba na atatafuta njia zote mbadala za kutekeleza mkataba ambazo hazikuzuiliwa na tukio la nguvu hizo. 

15.0
Kukatisha Mkataba kwa kufilisika. (Bankruptcy)
15.1
Mwajiri wakati wowote anaweza kukatisha mkataba kwa kutoa taarifa ya maandishi ikiwa wakala atafilisika au atatangazwa kufilisika.  Katika hali hii ya ukatishaji wa Mkataba, Wakala hatasitahili fidia isipokuwa pia haitaathiri haki au stahili zake nyinginezo.

16.0
Usitishaji wa Mkataba kwa kujisikia.
16.1 Mwajiri kwa taarifa ya maandishi, anaweza kusitisha mkataba wote au sehemu yake, wakati wowote atakapojisikia. Taarifa ya kusitisha itaeleza wazi kuwa ni kutokana na mwajiri kufikia kiwango cha usitishaji na tarehe ya kuanza kwa taarifa hiyo.

16.2 Wakala atakuwa na haki ya kudai fidia tangu kuanza kwa kutumika kwa taarifa ya kusitisha mkataba kwa kujisikia.

17.0
Utatuzi wa Migogoro.
17.1 Mwajiri na wakala watafanya jitihada za kutatua mgogoro utakaotokea kwa njia ya kukutana kusiko rasmi kuhusu tofauti zilizojitokeza kati yao au katika utekelezaji wa mikataba.

17.2 Ikiwa baada ya siku thelathini (30) tangu kuanza majadiliano, mwajiri na wakala watashindwa kupata muafaka kuhusu mgogoro wao, mmoja kati yao anaweza kupendekeza kuwa mgogoro utatuliwe kwa njia rasmi ambazo ni kama vile usuluhishi kwa kutumia mtu wa tatu, suluhisho kwa njia zilizokubalika za kitaifa au kimataifa.

18.0
Kiwango cha kuwajibika.
18.1 Isipokuwa kwa kesi za jinai na za uzembe na utovu wa nidhamu:

(a) Hakuna upande utakaowajibika aidha katika sheria ya mkataba au ya dhara au vinginevyo kwa hasara au madhara yasiyo ya moja kwa moja chini ya mkataba huu isipokuwa kujitoa huku hakutaathiri haki ya mwajiri kulipwa fidia na wakala.

19.0
Lugha rasmi.
19.1
Lugha rasmi kwa ajili ya mkataba na majadiliano juu ya mkataba yatafanyika kwa Kiswahili.

20.0
Sheria itakayotumika na muda wa mkataba.
20.1 Mkataba utatafsiriwa kwa mujibu wa sheria za Serikali za Mitaa isipokuwa itakavyoelekezwa vinginevyo.

20.2 Mkataba huu utakuwa wa kipindi kisichozidi MWAJA MMOJA, wakala anaweza kuongezewa kipindi kingine cha uwakala kadri ya utendaji wake katika kipindi kilichotangulia.

21.0
Taarifa.
21.1 Taarifa yoyote itakayotolewa kwa upande mwingine chini ya mkataba huu itatolewa kwa maandishi au kwa simu, telex, fax,e-mail na kuthibitishwa kwa maandishi kupitia anuani zilizokubalika.

21.2 Taarifa itahesabiwa kuwa imeanza kufanya kazi ikiwa itafika upande wa pili au tangu tarehe ya kuanza kufanya kazi.

22.0
Kodi na Ushuru.
22.1
Wakala atawajibika kulipa kodi, ada ya leseni pamoja na ushuru mwingineo kwa Halmashauri pamoja na mamlaka nyingine husika.
MASHARTI MAALUM YA MKATABA.

Masharti maalum ya mkataba yasaidie ufafanuzi wa masharti ya jumla ya Mkataba.  Iwapo kutatokea mgogoro, masharti haya ndio yatakayo fuatwa badala ya masharti ya jumla ya mkataba.

1.0.
Mwajiri ni
HALMASHAURI YA WILAYA YA GEITA
1.1.
Wakala ni.
 …………………………………………………………..




…………………………………………………………

2.0 DHAMANA YA UTEKELEZAJI

2.1 Dhamana ya utekelezaji wa Mkataba huu itakuwa thamani ya Mkataba ya mwezi mmoja.
3.0
UKAGUZI NA MAJARIBIO.

2.1
Ukaguzi na majaribio vitafanyika kwa ajili ya kukagua: -

(a) Gharama za uendeshaji wa Wakala.

(b) Vitabu na kumbukumbu za Hesabu za Wakala.

(c) Jinsi Wakala anavyotekeleza Mkataba.

(d) Nidhamu sifa na usafi wa watumishi wa Wakala.

3.0     HUDUMA ZA DHARURA.

3.1
Wakala baada ya kupata maelekezo kwa Maandishi kutoka kwa Mwajiri, atatoa huduma zifuatazo: -

(a) Atatoa na kubandika Matangazo katika eneo lake la kazi.

(b) Kudhibiti wakwepaji wa ada au ushuru kwa kushirikiana na Mwajiri.

(c) Kurekebisha viwango vya ada au ushuru.

(d) Kudhibiti usafi katika eneo la kazi.

(e) Kusimamia utekelezaji wa sheria katika eneo lake la kazi.

3.2
Pasipo kuvunja au kupotosha maana halisi ya kifungu cha 3.1 cha Makataba huu katika masharti maalum, wakala anawajibika kuweka maeneo yake ya kazi katika hari ya USAFI. Huduma hii si ya dharura bali ya msingi kabisa kwa kila wakala.

4.0
MALIPO.

4.1 Kabla ya kuanza kazi Wakala atawasilisha Halmashauri fedha za Mkataba za mwezi kwa mkupuo mmoja. Malipo haya yatakuwa kwa ajiri ya mwezi unafuata.(Payment in advance!) na kutokulipa kwa pamoja kwa wakati uliopangwa ni kuvunja mkataba huu.

4.2 Wakala atakusanya na kuwasilisha kwa Mwajiri makusanyo ya mwezi siku tano kabla ya mwisho wa mwezi yaani kila ifikapo tarehe 25 kiasi cha fedha za Kitanzania cha shilingi………………………………………………………..

4.3 Wakala kwa taarifa ya awali kwa mwajiri atawajibika kisheria kumfungulia mtu yeyote, kikundi chochote, kampuni yoyote au au ushirika wowote shauri la madai kutokana na kutolipa ushuru katika maeneo yake ya kazi.

5.0.
VIWANGO VYA ADA NA USHURU.

5.1
Wakala atatoza ada na ushuru kwa kuzingatia viwango vilivyowekwa katika taratibu za tozo,ada na ushuru mbalimbali za mapato ya Halmashauri ya Wilaya ya GEITA.

7.0 FIDIA KWA MADHARA.

6.1
Wakala atamlipa mwajiri fidia kutokana na madhara atakayopata kutokana na makosa ya Wakala kama ifuatavyo:

(a) Fidia kwa kosa la kwanza asilimia ishirini (20%) ya mawasilisho.

(b) Fidia kwa kosa la pili ni asilimia thelathini na tano (35%) ya mawasilisho.

(c) Fidia kwa kosa la tatu ni asilimia hamsini (50%) ya mawasilisho.

(d) Kusitisha Mkataba

8.0 TAARIFA:

8.1.
Anuani ya Mwajiri kwa Madhumuni ya kupokea taarifa itakuwa ni:-


Ukumbi wa Halmashauri,


S.L.P. 139


GEITA


Simu Na.028-2520061


Fax Na. 028-2520026

8.2. Anuani ya Wakala kwa Madhumuni ya kupokea taarifa itakuwa ni:-

………………………………………………………………………

……………………………………………………………………
VIWANGO CHA ADA NA USHURU

SEHEMU A

(i) Ada ya matangazo:
a)  Matangazo yasiyong’ara   - Sh 20,000/= kwa kila meta moja ya mraba.
b)  Matangazo yanayong’ara - Sh 40,000/= kwa kila meta moja ya mraba.  
c) Matangazo kwa kutumia vipaza sauti -   20,000/=kwa siku.      

(ii) Ushuru wa Mauzo

(a) Ushuru wa kuuza Mifugo mnadani

      (i) Ng’ombe                                          Sh 1500/= kwa kila Ng’ombe.

     (ii) Mbuzi/Kondoo                                   Sh 500/= kwa kila Mmoja.

     (iii) Nguruwe                                       Sh 1000/= kwa kila Mmoja   

SEHEMU B

Ada za maegesho na huduma za usafirishaji.

	(a)Ushuru wa kuegesha magari kituo cha mabasi kila siku

(i) Magari (Mabasi, lori n.k.) @ safari

(ii) Magari madogo @ safari (Minibus, pickups) 

(iii) Taxi


	
	1,000/=

500/=

200/=

	(b)Ushuru wa magari
(i) Ushuru wa Taxi (Kwa mwezi)

(ii) Ushuru wa Pick-up (kuanzia ton 11/2 kwa mwezi

(iii) Ushuru wa lori (Kuanzia Tani 7) kwa mwezi


	
	5,000/=

5,000/=

20,000/=


SEHEMU C

Kodi ya kutumia mali za Halmashauri

(i) Ukumbi wa Halmashauri                              Sh.100, 000/= kwa siku.

(ii) Ada ya meza na Vibanda vya Biashara kuzunguka:

a)  Soko Kuu  




 Sh 20,000/= kwa mwezi

b) Kituo Kikuu  Mabasi 


           Sh 20,000/=kwa mwezi.

c) Vibanda eneo la mitumba 


  Sh.20,000/=Kwa mwezi

(iii) Meza katika Soko Kuu: -
i. Wauza mbogamboga                     Sh 200/= kwa siku

ii. Wauza bidhaa mchanganyiko          Sh 200/=kwa siku. 
iii. Meza za samaki 


    Sh.300/=Kwa siku
  (IV)  Tozo katika magulio:
a) Meza 



            Sh 100/= kwa siku.

b) Wauza Mitumba 


Sh.400/=kwa siku

c) Mamalishe 


            Sh.300/= kwa siku.

d) Kuuza vinywaji (Bia,Soda n.k) 
Sh.500/=kwa siku.

e) Biashara ndogondogo   

Sh.100/=kila siku.

f) Pombe za asili 


Sh.500/=kwa siku.

g) Mpunga 



Sh.200/=kwa gunia la kg 100

h) Maharage 



Sh.200/= kwa gunia la kg 100        

i) Mahindi 



Sh.200/= kwa gunia la kg 100.

j) Mtama 



Sh.200/= kwa gunia la kg 100

(V) Meza za kuuzia mitumba/bidhaa za viwandani …………Sh 400/= Kwa siku.

(vi) Bucha………………………………………………….………...Sh. 25,000/= Kwa mwezi
(vii) Vibanda vya mighahawa ya vyakula na cha……...Sh.36, 000/= (kwa mwaka

(viii)Vibanda visivyolipiwa mapato (TRA) ………………..Sh.300/=Kwa siku





 
SEHEMU D

 Ada ya Huduma za Machinjio na Ukaguzi

Kutakuwepo na ada kwa ajili ya huduma ya machinjio ya Halmashauri:

(a) Ada ya Kuchinja:

Aina ya mfugo                                                                 Kiasi cha Ada
Ng’ombe                                                               Sh 1600/= Kwa ng’ombe Mbuzi/Kondoo                                                        Sh 800/=@ 

Nguruwe





   Sh.1000/=@

Kuuza na kuchoma nyama mnadani 


   Sh.500/=





SEHEMU E

Ushuru wa mazao

Aina ya Mazao                                                                            

a) Nyanya Tenga 


          5% ya Bei ya kuuzia                                                                                                                                    

b) Mahindi, Ngano gunia moja 


5% ya Bei ya kuuzia                                             

c) Viazi Vitamu/Mihogo gunia   moja 

5% ya Bei ya kuuzia                                                   

d) Vitunguu,Karoti,Viazi Mviringo gunia moja 
5% ya Bei ya kuuzia                                       

e) Nanasi /tikiti maji 



5% ya Bei ya kuuzia                                                                     

f) Pamba kwa kilo   



5% ya Bei ya kuuzia                                                                         

g) Mpunga  gunia moja  



5% ya Bei ya kuuzia                                                                         

h)  Mchele  gunia moja 



5% ya Bei ya kuuzia                                                                         

i) Mkungu wa ndizi  



5% ya Bei ya kuuzia
SEHEMU F

Ushuru kwa shughuli za uvuvi

(i) Ushuru wa mizigo ya samaki:

· Samaki – tenga kubwa (Turbo) ………………………………2,000/=

· Samaki tenga dogo…………………………………………………1,000/=

· Dagaa  gunia kubwa (Turbo) ………………………………….2,000/=

· Dagaa gunia dogo………………………………………………….1,000/=

·  Mabondo ya samaki   ……………………………………………1,000/=

· Lori lenye mzigo wa samaki wa kavu (Tans 7)………….30,000/=

· Boti za abiria kwa safari…………………………….…………..2,000/=@siku

· Kusafirisha kilo moja ya samaki………………………5% ya bei ya kuuzia
      (ii)Ushuru wa mtumbwi wa samaki…………………….……………………300/=

SEHEMU G
Leseni za Biashara

	(i) Leseni za uwindaji (Gobore) kwa mwaka

(ii) Leseni za kupasua mbao  @20M3 @ safari

(iii) Leseni za Uvuvi 

(iv) Ushuru wa waganga wa jadi @ Mwaka

(v) Ushuru wa nyumba za starehe@mwezi

(vi) Ushuru wa washona cherehani@siku

(vii) Ushuru wa kuuza kuku@siku


	
	1,000/=

40,000/=

29,200/=

20,000/=

10,000/=

300/=

300/=




SEHEMU I

	Ushuru wa mazao ya misitu

(i) Gunia la mkaa @ gunia

(ii) Mauzo ya nguzo za miti

(iii) Debe la asali

(iv) Nta @ KG

(v) Kuni (Cubic metre)

(vi) Mzigo wa kuni kichwani

(vii) Mikeka na Majamvi
	
	600/=

250/=

2,000/=

500/=

3,000/=

Sh.700/=

200/=@ Siku


FOMU YA DHAMANA YA ZABUNI 

Kwa kuwa Mimi/Sisi……………………………………………………………….(ambao/ambaye kwa muda wote (W) atajulikana kama Mzabuni) nimewaasilisha Zabuni yangu ya tarehe…………….Mwezi……2008 kwa ajili ya Uwakala wa Kukusanya Mapato ya ………………………………………………………………………………………………………………….

WATU WOTE WAJUE Kwa maelezo haya kuwa Mimi/Sisi…………………………………

Wa tunaweka dhamama ya Shilingi……………………………………………………………….. ambayo malipo yake yatafanywa kwa Halmashauri ya Wilaya ya Geita (ambaye atajulikana kama Mwajiri).

MASHARTI Yatakuwa ni kama ifuatavyo:-

1.
Iwapo Mimi/Sisi Wazabuni tutajitoa au kuondoa Zabuni wakati wa kipindi cha Zabuni kama kinavyoonyeshwa kwenye fomu ya Zabuni.

2.
Iwapo Mimi/Sisi baada ya kutaarifiwa kuhusu kukubaliwa kwa Zabuni yangu wakati wa kipindi cha Zabuni

(a) Nitashindwa au kukataa kuingia Mkataba

(b) Nitashindwa au kukataa kuwasilisha dhamana ya utekelezaji wa Mkataba kulingana na maelekezo kwa Wazabuni.

Ninaahidi/tunaahidi na kuthibitisha kuwa tutalipa kwa Mwajiri kiasi cha fedha kama kinavyoonyeshwa hapo juu bila ya usumbufu wala kusita kwa namna yoyote.

Uhakikisho huu utakuwa hai katika kipindi cha siku thelathini (30) baada ya kipindi cha Zabuni.

Ndimi,

……………………………………………….

Mzabuni

MKATABA

Makubaliano haya yamefanyika leo tarehe…………Mwezi…………..2008
kati ya
HALMASHAURI YA WILAYA YA GEITA wa

S.L.P. 139 GEITA, TANZANIA (Ambaye atajulikana kama MWAJIRI) kwa upande mmoja

NA

………………………………………………………………………………………………………………………………………………………………………………………………………………………………………………………………………………………………………

(ambaye atajulikana kama WAKALA kwa upande mwingine)

Kwa kuwa Mwajiri alikaribisha Wazabuni kwa ajili ya kazi ya Uwakala wa kukusanya Kodi na ushuru wa Halmashauri na amekubali Zabuni ya Wakala kwa ajili ya kukusanya ushuru wa………………………………..

………………………………………………………………………………………………….

Kwa kiwango cha Shilingi……………………………………………………………..

KWA HIYO MAKUBALIANO HAYA YANATHIBISHA KUWA:-

1. KWAMBA, katika Makubaliano haya maneno na maelezo yote yatakuwa na maana moja kama yalivyo kwenye Masharti ya Mkataba.

2. KWAMBA, nyaraka zifuatazo zitakuwa sehemu ya makubaliano haya na zitasomwa na kueleweka kama sehemu ya makubaliano haya:-

(a) Mchanganuo wa Mapato na Matumizi uliowasilishwa na Wakala.

(b) Orodha ya viwango vya ada na ushuru

(c) Masharti ya jumla ya Mkataba

(d) Masharti maalumu ya Mkataba

(e) Barua ya kupewa Zabuni

3. KWAMBA, Kwa makubaliano ya malipo yatakayowasilishwa na wakala kila mwezi kama yalivyoonyeshwa hapo juu, Mwajiri anamkubalia Wakala kufanya kazi ya Uwakala wa kukusanya ushuru kwa niaba yake.

4. KWAMBA, Wakala anakubali kuifanya kazi aliyopewaa na Mwajiri kwa kuzingatia Sheria na taratibu zilizowekwa na atakuwa tayari kuwajibika kwa madhara atakayosababisha.

 KWA USHUHUDA wa pande zote mbili makubaliano haya yatatekelezwa kwa kuzingatia Sheria kuanzia tarehe ya leo kama inavyoonekana hapo juu.

Umesainiwa na kuwekwa mhuri na kutolewa leo hii tarehe…………..

KWA AJILI NA KWA NIABA YA MWAJIRI:

Jina:
            ……………………………………………
Cheo:
Mwenyekiti wa Halmashauri
Sahihi:
………………………………………….
Na kushuhudiwa na:

Jina:
……………………………………….

Cheo
Mkurugenzi Mtendaji (W)
Sahihi
………………………………………………..

KWA AJILI NA KWA NIABA YA WAKALA:

Jina
…………………………………………………..
Cheo:
…………………………………………………..
Sahihi:
…………………………………………………..
Na kushuhudiwa na:

Jina:
……………………………………………………
Sahihi:
…………………………………………………..
Cheo:
……………………………………………………
Mbele yangu leo…………………………………

Jina:
S.B.SINGIRA
Cheo:
Mwanasheria, Halmashauri ya Wilaya Geita
Sahihi:       …………………………………………………….

